
PENGENALAN ABUL A'LA AL-MAUDUDI 


Beliau dilahirkan di Aurangbad ( Hyderabad ) pada 25 September 1903M. Pada mulanya ia 
bertugas sebagai wartawan muda yang sangat aktif. Ketika baru berusia 17 tahun, beliau telah 
pun menjadi ketua akhbar harian "Taj" dan kemudian menjadi ketua 'Al-Jami'ah 1 , salah satu 
akhbar harian Islam yang paling berpengaruh dan dikenali pada awal kurun ke 20 di India. Pada 
ketika usianya meningkat 26 tahun (1929M) beliau telah menunjukkan kebolehan dan 
kemampuannya dalam Ilmu Islam iaitu dengan menyumbangkan sebuah karya ilmiah yang 
terkenal 'Al-Jihad fil Islam' yang merupakan satu-satunya buku yang penting sebagai kajian dan 
rujukan dalam bidang ini. 

Dan pada 1932M beliau telah berjaya menerbitkan sebuah majalah buletin yang bernama 
"Tarjuman Al-Quran". Majalah ini telah memainkan peranan yang hebat sekali dalam 
membangkitkan semangat perjuangan Islam dalam usaha menentang penjajah dan pemerintah- 
pemerintah Taghut - di Benua Kecil India - Pakistan khususnya dan di dunia Islam umumnya. 

Dalam tahun 1941M, dengan usahanya yang gigih, beliau telah mendirikan satu gerakan Islam 
yang bernama 'Al-Jamaat Islami' yang hingga kini terkenal sebagai satu-satunya gerakan yang 
sangat berpengaruh dan kuat berpegang kepada akidah Islam. Pada tahun 1948M (ketika 
Pakistan diisytiharkan merdeka dari penjajah Inggeris), beliau telah ditangkap, iaitu setelah 
dikeluarkan buku beliau yang bertajuk 'Undang-undang dan Perlembagaan Islam' yang 
memberikan kritikan panas terhadap pemerintahan yang tidak mahu mengembalikan undang- 
undang Islam sebagai dasar pemerintahan negara. Antara isinya kandungannya tertulis : 

'Umat Islam di Pakistan pada keseluruhannya dijiwai oleh semangat dan roh Islam. Mereka bercita-cita 
supaya negara ini benar-benar dijalankan dengan undang-undang Islam, tetapi sebaliknya pemerintah 
yang menerima kekuasaan politik dari penjajah Inggeris telah mabuk dengan fikiran-fikiran dan 
kebudayaan sekularismu barat 1 

Setelah 20 tahun lamanya didalam tahanan, maka akhirnya beliau telah dibebaskan. 

Menjelang tahun 1953M, beliau telah ditangkap lagi kerana kegiatan dakwah yang dipandang 
bahaya oleh pemerintah. Kali ini beliau dijatuhkan hukuman mati, tetapi beliau diberi peluang 
supaya membuat rayuan dan meminta kasihan belas dari pemerintah. 

Beliau dengan tegasnya berkata : 

"..saya lebih baik menyerah jiwa raga saya kepada Allah daripada mengemis kepada seseorang 
pemerintah yang zalim. Jika memang Tulwn menghendaki, maka dengan ikhlas saya menyerahkan jiwa 
raga saya ini. Tetapi jika bukan dengan kehendakNya, apa pun yang diperbuat, mereka tak akan dapat 
melakukan sesuatu pun atas diriku . .!". 

Dan memang benar, sesudah 26 bulan berada dalam tahanan, menjelang tahun 1955M beliau 
telah dibebaskan atas keputusan Makamah Tinggi. Beliau kembali bergiat dan terus bergiat 
dalam mempertahankan kesucian Agama Allah dari pencabulan manusia dan pemerintahan 
taghut. 

Dalam meneruskan perjuangan suci, beliau telah menyumbangkan banyak buah karya kepada 
dunia Islam. Karya-karya atau buku-buku beliau tak kurang dari 60 buah, yang menjelaskan 
tentang Islam dari berbagai aspek. 

Buku yang berada pada tangan saudara ini ialah hasil dari ceramah beliau yang disampaikan di 
Makkah pada musim Haji tabun 1381H (Mei 1962) yang kemudiannya dibukukan dalam bahasa 
Arab dengan tajuknya "f y . Tanggungjawab Pemuda Islam Hari ini. 

REBUTLAH PELUANG DENGAN MENYEBARKAN ISLAM ! 


Saudara-saudara yang mulia!!! 

Di saat yang bertuah ini, sukacita saya membayangkan kesyukuran dan perasaan 
puashati saya dengan peluang ini, di mana diberi kesempatan untuk saya 
menyampaikan ucapan yang serba kekurangan di hadapan kumpulan yang baik yang 
terdiri dari pemuda-pemuda yang beriman serta ikhlas yang datang dari pelusuk alam 
untuk mengunjungi negara yang aman makmur ini. Mereka datang kerana 
menyebutkan Nama Allah di hari-hari yang tertentu (musim haji) dan kerana 
menyampaikan perkara yang memberi manfaat pada mereka. Atau dengan kata lain 
kerana menghadiri perhimpunan agong sebagai persidangan tahunan Islam. 

Tujuan ucapan saya ini ialah untuk memperkatakan kepada pemuda mukmin secara 
menyeluruh tentang perjalanan dakwah Islamiah sebagaimana yang di kehendaki oleh 
keadaan dunia Islam sekarang. 

Saya akan mengambil kesempatan yang berharga ini untuk menyatakan sesuatu yang 
tersembunyi di lubuk saya dan terpendam di sanubari saya. Agar saudara-saudara 
semua dapat mengetahui dengan nyata dan terang satu persatu tentang perkara-perkara 
yang memberi manfaat kepada Islam dan umatnya. Mereka yang hadir ini hendaklah 
memberitahu kepada yang tidak hadir, kerana kemungkinan di masa akan datang sukar 
bagi saya untuk mendapat peluang yang baik seperti pada hari ini dan ditempat yang 
mulia ini. 

Saya berdoa agar Allah berikan taufik kepada saya dan kepada saudara-saudara untuk 
mendapat keredhaanNya dan ia menjadikan segala amalan kita ikhlas kepadaNya. 

KEADAAN DUNIA ISLAM DAN KEPENTINGANNYA 


Saudara-saudara yang mulia !! 

Perkara yang pertama yang harus anda semua ketahui ialah Dunia Islam terbahagi 
kepada dua jenis: 

Jenis pertama : 

Negara di mana orang-orang Islam merupakan kumpulan minoriti dan tampuk 
pemerintahannya berada di tangan orang lain (bukan Islam). 

Jenis kedua : 

Negara yang majoriti (sebahagian besar) penduduknya terdiri dari orang-orang Islam 
dan mereka sendiri menerajui pemerintahan. 

Tidak perlu dibincangkan lagi bahawa kelompok yang kedua ini lebih penting dari 
kelompok yang pertama mengikut ukuran biasa. Kerana nasib umat Islam di dunia ini 
benar-benar bergantung di atas maju atau mundurnya kelompok kedua ini, berdasarkan 
sistem yang dipilih untuk diamalkan dalam kehidupan bermasyarakat. 

Ini bukan bererti saya menafikan kepentingan kelompok yang pertama, malahan saya 
memberi perhatian khusus untuknya, kerana dengan wujudnya orang-orang yang 
beriman dengan satu akidah, satu fikrah dan satu sistem hidup yang berada di segenap 

penjuru alam ini, yang bilangan mereka ratusan ribu, malah lebih banyak, itulah 
sebenarnya sebesar-besar wasilah dan sekuat-kuat pendorong untuk membakar 
semangat orang-orang yang beriman dengan akidah, fikrah dan sistem tadi supaya 
hidup secara praktikal dan meninggikan panjinya. 

Tetapi apabila akidah, pemikiran dan dakwah tadi telah kalah dalam kandang sendiri 
atau kedudukan terhina maka sudah terang orang-orang mukmin yang bertaburan 
disana sini di segenap pelusuk alam tidak akan di tanggung oleh bumi dan diteduhi 
oleh langit hingga sesuatu masa yang tidak dapat ditentukan, dan ianya bukan pendek 
pula. 


MASA DEPAN NEGARA ISLAM IALAH MASA DEPAN UMATNYA 


Oleh kerana itu tidaklah salah kalau saya katakan: 

Bahawa masa depan yang akan dihadapi oleh umat Islam di dunia ini adalah terletak di 
atas bahu negara-negara Islam itu sendiri. Kawasan negerinya luas, dari Indonesia dan 
Malaysia di sebelah timur hinggalah ke Morokko dan Nigeria di sebelah barat. Ini 
adalah berdasarkan fikiran yang logik dan sebab-sebab yang boleh dilihat. 

Ada pun jika di sana jika berlaku perkara yang menyalahi adat, yang luar dari batasan 
kekuasaan kita maka itu bukanlah perkara yang mustahil, kerana Allah berkuasa 
memancarkan air dari batu yang keras, berkuasa menukar padang pasir yang kering 
tandus menjadi kebun-kebun yang indah, segar bugar, suka mata memandang. Maha 
Suci Allah Tuhan memiliki segala sesuatu dan Dia Maha berkuasa atas segalanya2. 

Mengikut apa yang kita bayangkan tadi bila membicarakan tentang masa depan umat 
Islam, kita katakan: bahawa masa depan mereka bergantung dengan masa depan negara 
ummat Islam sendiri, samada baik atau buruknya. Sekarang kita ingin kemukakan: 

apakah keadaan yang sedang berlaku di negara-negara ummat Islam hari ini ? 
apakah sebab dan faktornya ? 

dan apakah cara dan metod yang mesti diikuti oleh orang-orang yang berkerja 
keras untuk membela nasib umat Islam ? 

PENJAJAHAN TANAH AIR BERUBAH KEARAH PENJAJAHAN FIKIRAN 

Di antara perkara yang diketahui oleh kita semua wahai saudara-saudaraku bahawa 
pada akhir-akhir ini negara Ummat Islam telah jatuh ke dalam genggaman penjajah 
setelah ianya ditimpa oleh kemerosotan fikiran, kebekuan akal, keruntuhan moral dan 
kekacauan politik. 

Pada abad ke 18, penjajah telah memacakkan tongkat penjajahan mereka di negara- 
negara Islam dan dapat mencapai maksudnya pada awal abad ini. Penjajah telah dapat 
menguasai kebanyakan negara-negara Islam kecuali sedikit. Negara yang tidak dijajah 
secara langsung ini pula sentiasa menerima kekalahan demi kekalahan menyebabkan 
ianya tidak berbeza dari segi kehinaan dibanding dengan suasana yang menimpa 
negara-negara Islam yang dijajah penuh.. Mereka merasa serba kekurangan dan lebih 
gerun kepada penjajah dari negara-negara yang kemerdekaannya dirampas 

sepenuhnya. Seburuk-buruk kesan yang kita terima dari serangan penjajahan barat ini 
ialah jatuhnya kita ke dalam lembah kehinaan yang amat ketara dari sudut kelemahan 
fikiran, keruntuhan moral dan peniruan kebudayaan barat. 

ANTARA TAKTIK MUSUH ISLAM 

Saudara-saudara yang budiman. 

Andainya penjajah barat merampas harta benda kita, memeras kekayaan negara kita, 
membunuh, menghapuskan anak cucu kita habisan-habisan dan memusnahkan rumah 
tangga kita, maka kezaliman seperti itu tidaklah seburuk atau sejelik-jelik natijah jika 
dibandingkan dengan kezaliman yang mereka lakukan terhadap kita dalam bentuk 
menaburkan racun-racun tamaddun kebendaan, kebudayaan dan pengetahuan sains 
yang mengingkari kewujudan Tuhan dan moral akhlak yang runtuh. Apa yang dapat 
kita lihat dibuat oleh musuh-musuh Islam itu ialah contohnya: 

PERTAMA : Merombak sistem pelajaran dan pendidikan adalah antara menjadi tujuan 
penjajahan . Setiap kali berjaya menguasai sesebuah negara Islam, mereka biasanya 
terus menghapuskan sistem pelajaran dan pendidikan kita jika mereka mampu. Atau 
mereka akan jadikan orang-orang yang berkelulusan menurut sistem pelajaran kita 
tidak ubah seperti barang yang tidak berharga dan seperti suatu benda yang hanya 
layak ditempatkan di dalam tong sampah. 


KEDUA : Menukar dan menghapus bahasa tempatan umat Islam dengan mengunakan 
cara yang halus. Mereka tidak akan membiarkan bahasa umat Islam yang telah ditawan 
itu mempunyai nilai yang tinggi. Mereka singkirkan bahasa-bahasa itu agar tidak 
digunakan dalam bidang pelajaran dan pendidikan. Mereka juga tidak akan 
mengekalkan bahasa tempatan sebagai bahasa rasmi dalam sektor pentadbiran negara. 
Mereka kuatkuasakan bahasa mereka menjadi bahasa rasmi di dalam urusan 
pendidikan dan pentadbiran negara sebagai pengganti bahasa yang telah dimusnahkan 
itu. Taktik-taktik yang kotor itu telah pun diamalkan dalam negara-negara Islam oleh 
semua penjajah barat seperti Belanda, Inggeris, Perancis dan Itali. Begitu juga Russia 
dan China. Seolah-olah mereka semua telah mengadakan persetujuan bersama dalam 
mengunakan taktik ini. 


KETIGA : Membentuk angkatan baru yang buta (jahil) Islam. Penjajah barat telah 
mencipta dalam negara-negara Islam melalui cara yang amat halus suatu generasi baru 
yang jahil tentang Islam yang suci. Mereka ini jahil tentang asas utama akidah, syariat, 
sejarah Islam yang agong dan tamaddun mereka yang hebat. Ini hanyalah satu sudut, 
manakala sudut lain pula generasi ini telah dicelup aliran pemikiran nya sehingga cara- 
cara berfikir dan pandangan mereka terhadap perilaku sesuatu itu mengikut kacamata 
materialisma barat. Dari generasi yang berhaluan barat ini tumbuh pula generasi baru 
yang lain, yang sudah dapat dipastikan generasi yang belakang ini akan lebih lemah 
lagi pegangannya terhadap ajaran Islam dibandingkan dengan generasi sebelumnya. 
Mereka lebih kuat dalam mempertahankan tamaddun barat, lebih cinta kepada 
kebudayan barat dan lebih yakin terhadap falsafah barat yang berkaitan dengan 
kehidupan manusia. 

MENIRU GAYA HIDUP BUKAN ISLAM 


Sesungguhnya kemerosotan pemikiran generasi ini telah sampai kemuncaknya : 

PERTAMA : Meniru bahasa dan gaya hidup penjajah. Mereka menganggap bahawa 
bahasa sendiri adalah satu keaibpan sementara bercakap dalam bahasa penjajah satu 
kebanggaan bagi mereka. Ada di antara mereka yang merasa gelisah disebabkan 
mereka adalah orang-orang Islam sedangkan para penjajah adalah orang yang fanatik 
dengan ajaran kristian. Ada pula orang-orang Islam yang merasa bangga kerana mereka 
menyeleweng dari landasan Islam; disebabkan kebutaan mereka terhadap hukum- 
hukumnya. Mereka merombak tamaddun Islam yang luhur ini dengan segala makian 
atau tuduhan. Mereka menganggap dengan berbuat begitu, itu adalah cara untuk 
menambahkan kemuliaan, meningggikan kedudukan dan status mereka dalam 
masyarakat. Padahal penjajah-penjajah barat tetap merpertahankan peradaban dan 
tradisi mereka yang lapuk dan berpegang teguh dengan akidah mereka yang lemah. 


KEDUA : Meniru pakaian dan fesyen penjajah. Sedangkan penjajah tidak pernah suka 
memakai pakaian orang-orang Islam. Mereka tidak pernah mengikut tingkah laku 
kehidupan orang Islam walaupun hanya sekejap, sekalipun mereka hidup dalam negara 
ummat Islam seumur hidup mereka. 


KETIGA : Meniru cara makan atau minum dan adat istiadat penjajah. Golongan yang 
berhaluan barat tanpa merasa malu berusaha untuk meniru cara hidup orang-orang 
barat dalam semua aspek - kecil dan besar. Bermula dari cara makan dan minum 
mereka sehinggalah kepada adat istiadat seperti cara berdiri dan duduk. Akhirnya 
mereka masuk ke dalam setiap lubang yang dimasuki oleh orang-orang barat, sekalipun 
ketika mereka berada di negeri-negeri mereka sendiri (negeri-negeri Islam). Bukan 
setakat itu sahaja, bahkan mereka merpertahankan cara hidup barat dan mengikut 
semua peninggalan mereka. Mereka telah terhidu fahaman kebendaan (materialisma), 
idealisma (fikiran yang tidak mengaku kewujudan tuhan) seperti nasionalisma jahiliah, 
pergaulan bebas, berbogel (mendedahkan aurat) dan mabuk. 

KEIMANAN ORANG YANG TERPENGARUH DENGAN BARAT. 

Sesungguhnya fikiran mereka telah diresapi fahaman bahawa "..segala sesuatu yang 
datang dari barat adalah benar dan betul, wajib dipercayai dan diikut. Mempraktikkan cara barat 
adalah di antara tanda-tanda orang yang maju. Menentang cara barat disifatkan sebagai 
golongan kolot, mundur, bodoh dan tolol, menentang kemajuan dan lain-lain tuduhan, padahal 
sebenarnya mereka itu adalah orang-orang yang bodoh, tetapi mereka tidak 
mengetahui. 


TEKNIK MENGANKAT TARAF ORANG YANG TAHIL TENTANG ISLAM 

Wahai saudara-saudara yang dicintai sekelian. 

Di antara taktik penjajah yang licik dalam usaha mereka memerangi ummat Islam ialah 
dengan cara; setiap orang Islam yang mula mendapat menerima celupan barat dan 
menjauhi ciri-ciri Islam akan segera diberikan kedudukan yang tinggi dalam 
masyarakat. Mereka akan di beri kedudukan di pejabat rasmi pentadbiran samada 
sebagai pegawai awam atau tentera. Mereka mendapat keistimewaan dalam lapangan 
politik dan sosial. Kemudian mereka inilah yang menjadi pelopor gerakan politik dan 
mereka jugalah dipilih sebagai wakil ke parlimen. Pendek kata mereka inilah yang 
mendapat keistimewaan dalam masyarakat. 

Apabila gerakan kemerdekaan mula bangkit, dan kemerdekaanpun tercapai, maka 
biasanya tampok pimpinan pasti kembali ke tangan mereka ini. Oleh kerana mereka 
adalah orang-orang yang menguasai bahasa dan tabiat penjajah, maka mereka itu 
merupakan manusia yang paling dekat dengan penjajah. 

Oleh yang demikian, takkala bayang penjajah mulai hilang dari negeri-negeri ummat 
Islam, bila belenggu-belenggu penjajahan dapat disingkirkan, negara-negara Islam 
mencapai kemerdekaan, maka tampok pemerintahan dan kuasa memutuskan undang- 
undang (kekuasaan mesyuarat tertinggi ) berpindah kepada golongan ini. Ketika itu 
jadilah mereka sebagai pengganti penjajah di bumi ummat Islam. 

Bermula dari kekuasaan penjajah bertapak di negeri-negeri Islam sehingga mereka 
mengangkat kaki meninggalkan bumi itu, sejarah penjajahan ini mengandungi 
berberapa perkara yang perlu diketengahkan, terutama ketika kita sedang mengkaji 
tentang suasana dan masalah yang sedang berlaku di negara-negara Islam. Kita tidak 
boleh memahami dan menyelesaikan permasalahan ini secara meyeluruh sekiranya kita 
tidak mengkaji terlebih dahulu tentang kesan-kesan yang ditinggalkan oleh penjajah. 


KESAN-KESAN PENTATAH 

Diantara kesan-kesan yang ditinggalkan oleh penjajah ialah; 

1, MEROSAKKAN AKHLAK UMMAT 


Para penjajah tidak berjaya memesongkan majoriti orang Islam dari Islam sepanjang 
penaklukan mereka keatas negara-negara itu. Walaupun mereka mereka mencurahkan 
tenaga mereka habisaan untuk tujuan ini, ianya tetap tidak berjaya. 


Oleh kerana itu penjajah telah mengekalkan mereka (anak2 negeri yang dijajah) supaya 
mereka tetap hidup dalam kejahilan dan dengan merosakkan akhlak mereka. Penjajah 
memguat kuasakan undang-undang mereka yang diekspot ke negara-negara Ummat 
Islam sebagai ganti perundangan dan Syariat Islam. Seterusnya mereka membiasakan 
anak tempatan hidup di atas dasar dan cara hidup yang bukan Islam. 

Walaupun begitu penjajah masih tidak mampu menarik ummat Islam untuk menentang 
Islam dan tradisi Islam. Buktinya ialah umat Islam masih tetap cinta kepada Islam 
hingga sekarang ini, sama dengan umat Islam di zaman silam. Saudara-saudara akan 
dapati mereka itu beriman dengan Islam dari lubuk hati mereka. Niat mereka jujur. 

azam mereka benar, mereka tidak akan redha menganut sistem hidup yang bukan 
Islam, walaupun mereka tidak memahami Islam secara mendalam dan tidak terdidik 
dalam perundangan dan pengetahuan Islam. Tidak diragukan lagi bahawa akhlak 
mereka telah runtuh, adat resam mereka telah musnah dan perasaan-perasaan mereka 
telah rosak, tetapi pengukuran atau neraca nilai-nilai akhlak tetap tidak berubah. 


Ya, kemungkinan mereka akan bermuamalat dengan riba, melakukan zina, meminum 
arak bahkan memang itu telah berlaku, tetapi saudara-saudara tidak dapati di kalangan 
mereka ada yang menyatakan halal sesuatu yang diharam oleh Allah kecuali sedikit 
dari mereka. Ada yang memang benar-benar berhaluan barat yang menghalalkan 
perkara yang diharam oleh Allah dan mengharamkan perkara yang dihalalkan oleh 
Allah. 


Orang-orang Islam secara umumnya tidak mengangap tarian, nyanyian, permainan sia- 
sia dan pelbagai maksiat yang memenuhi malam itu adalah kebudayaan dan dasar cara 
hidup mereka, sekalipun mereka sendiri terlibat dan berat kaki tangan ketika diajak 
beribadat untuk menyuci jiwa mereka. 

Walaupun mereka masih mewarisi cara hidup di bawah undang-undang barat, namun 
fikiran mereka belum diresapi oleh fahaman yang menyatakan bahawa undang-undang 
barat ini adalah lebih betul dan lebih sesuai. Mereka masih tidak dapat menerima kata- 
kata undang-undang Islam telah ditelan zaman atau tidak sesuai lagi dengan peredaran 
zaman sekarang. Hanya segolongan kecil sahaja yang benar-benar terperdaya dengan 
tamaddun barat tertarik dengan lahiriah tamaddun ini yakin dengan perundangan dan 
sistem rekaan barat itu. Kebanyakan orang Islam umumnya masih beriman teguh 
dengan perundangan Islam. Mereka menuntut supaya undang-undang Islam dikuat 
kuasakan didalam negeri mereka. 


2, MENTAUHKAN ULAMAK DARI MEMIMPIN MASYARAKAT DAN TERATU 
POLITIK 

Para ulama dalam negara-negara Islam dulunya mempunyai hubungan yang sangat 
rapat dengan orang Islam secara berterusan, di waktu senang dan susah . Mereka tidak 
pernah bercakap atau membayangkan kecuali apa yang diyakini bahawa perkara itu 
daripada agama. 

Malangnya alim ulama itu akhirnya menjauhkan diri dari teraju pemerintahan negara 
dan tidak mencebur diri dalam masalah politik dan sosial, hingga lama kelamaan 
mereka tidak lagi mampu dan layak untuk membimbing umat dalam bidang politik. 
Dengan sebab inilah mereka tidak mampu memimpin gerakan perjuangan dan 
pembebasan yang telah bangkit diakhir-akhir ini di negara Islam yang jatuh dibawah 
penjajah. 

Begitu juga mereka tidak dibenarkan menyertai secara langsung didalam pentadbiran 
negara di zaman selepas kemerdekaan. Tugas mereka dari sudut sosial hari ini tidak 
lebih dari tugas brek pada enjin kereta. Mereka hanya dapat mempertahankan sedikit 
sebanyak kelajuan perjalanan hidup sosial. Dalam hal itu pun brek ini telah pecah 

berkecai di setengah negara Islam. Ada pun pemandu kereta, iaitu golongan pemerintah 
yang terpengaruh dengan barat terus terjun dengan keretanya itu ke jurang yang dalam 
dengan dahsyatnya. Mereka menyangka sedang mendaki kemuncak yang tinggi dan 
sedang menuju kehebatan. 


3. MEMBENTUK SERTA MENYOKONG GERAKAN PERTUANGAN 
KEMERDEKAAN YANG PALSU 

Gerakan-gerakan kemerdekaan yang lahir di negara-negara Islam yang dipimpin oleh 
golongan barat tahu bahawa mereka tidak dapat menggerakkan orang-orang Islam dan 
berhujjah untuk membangkit semangat orang ramai untuk menyokong gerakan mereka 
tanpa digerakkan di atas nama Agama. Ianya perlu mempergunakan slogan 
'mengembalikan keagungan Islam' dll. Mereka menyeru orang ramai dengan nama 
Allah dan Rasulnya. 

Untuk lebih meyakinkan, mereka mempertentangkan antara Islam dengan kufur. Ini 
membuat hati orang ramai bertambah cenderung kepada seruan dan laungan mereka 
dan dapat menggerakkan supaya rakyat mencurahkan tenaga dan jiwa untuk tujuan ini. 
Mereka bertindak demikian bukan agar orang-orang Islam mengikut jejak langkah 
mereka dan bergabung dibawah panji dan parti mereka. 


BENARKAH DA'YAH "NANTI SETELAH MERDEKA BARU MAHU BERAMAL 
DENGAN ISLAM" ?? 

Sesungguhnya sepedih-pedih dan sesedih-sedih kejadian ialah ketika matlamat mereka 
ini telah tercapai. Apabila negeri telah merdeka, mereka mengkhianati janji mereka. 
Mereka pura-pura lupa apa yang mereka laung-laungkan di masa perjuangan 
kemerdekaan. Dan jadilah Islam sebagai mangsa pertama pengkhianatan sesudah 
negara merdeka. Mereka memperalatkan Islam untuk membangunkan istana 
kemewahan dunia dan mendiami di dalamnya. Kerana kelebihan Islamlah perjuangan 
mereka berkobar dan hingga akhirnya mereka berjaya. 

Saudara-saudara sekelian 

Tidakkah ini termasuk sebesar-besar jenayah yang dapat disaksikan dalam sejarah 
Islam. Bukankah ianya sebesar-besar pendustaan yang timbul dalam dunia politik? 
Diatas pengkhianatan seumpama inilah hati-hati akan hancur luluh kerana terlalu duka 
- sekiranya dalam hati itu masih ada saki-baki roh Islam dan iman. 

PENTATAHAN BANGSA SENDIRI SELEPAS PENTATAHAN BANGSA ASING 

Yang terakhir 

Apa yang dicapai oleh negeri-negeri Islam di bawah pimpinan golongan ini dan hasil 
dari jasa perjuangan Islam adalah kemerdekaan di bidang politik sahaja. Yang berbeza 
antara penjajahan bangsa asing yang telah hilang dengan kemerdekaan sekarang ialah 
penguasaan bangsa asing yang lalu kini dapat dinikmati oleh anak-anak tempatan. 

Dari segi kecenderungan aliran pemikiran, falsafah moral, sosial dan ekonomi, kedua- 
dua golongan ini ( penjajahan asing dan anak tempatan) tidak banyak berbeza. Begitu 

juga sikap kedua golongan itu terhadap Islam adalah hampir-hampir sama sahaja, 
sehingga dasar-dasar sistem pelajaran dan pendidikan yang dibuat oleh penjajah asing 
masih diamalkan oleh penjajah baru. Undang-undang yang dibawa oleh penjajah asing 
digunakan, malah lebih dari itu perundangan baru dari segi dasar, pemikiran dan 
sistemnya masih berjalan di atas landasan yang diatur di zaman penjajah asing. 

Lebih dari itu lagi undang-undang keluarga (Personal Laws) yang tidak diusik oleh 
penjajah asing, kini kita lihat ada usaha untuk dihapuskan atau diubah supaya 
dikatakan lebih maju, sesuai dengan peredaran zaman, era zaman kemerdekaan dll.. 
Pada hakikatnya ini adalah zaman penjajahan baru. 

Kemajuan barat dan asas moral yang bersifat kebendaan yang ditinggalkan oleh 
penjajah-penjajah barat, bukan sahaja dipegang teguh oleh mereka yang kagum dengan 
barat, bahkan mereka telah berusaha pula supaya orang ramai akan bertambah kuat 
pegangannya daripada mereka di zaman penjajah. Sayangnya orang ramai Islam yang 
lemah ini tidak mampu melihat bentuk sistem hidup Islam yang syumul. Mereka telah 
hanya nampak sistem cara hidup yang dibina di atas dasar perkauman, pemikiran otak 
manusia dan sistem rekaan manusia. 

Akhir sekali penjajah telah dapat merosakkan perpaduan umat Islam sedunia atas nama 
perkauman-nasionalis. Mereka mengoyak perpaduan ini dan memecah belahkan 
kesatuan ummat Islam atas nama perkauman. Menjadikan mereka itu bunuh 
membunuh antara satu sama lain, semua itu dilakukan atas nama perkauman. 

Mereka kemudiannya memasukkan fahaman sekular (fahaman yang memisahkan 
agama dari urusan pentadbiran negeri) kedalam jiwa mereka. Mereka sering 
menggunakan kesempatan yang ada untuk merosakkan generasi baru ummat Islam. 
Mereka berusaga mengeruhkan kemumiaan akhlak mereka, merosakkan agamanya dan 
menyelewengkan dari landasan Islam. Mereka menggalakkan supaya mempersenda- 
sendakan akidah Islam seperti kepercayaan kepada hari akhirat, syurga, neraka, pahala 
dan siksa. 

Mereka bergiat cergas dalam menabur fahaman mengharuskan maksiat dan 
meninggalkan perintah Allah. Kesemua itu di bawah dakwaan kemajuan, 
pembaharuan, kebebasan individu, pembangunan dan bersama orang ramai. 

PEMERINTAH NEGARA ISLAM LEBIH SUKAKAN PENJAJAH 

Suatu perkara yang tidak diragui bahawa orang-orang yang berhaluan barat, sekalipun 
mereka melawan penjajah barat selaku musuh mereka dan mengadakan pelbagai usaha 
menentangnya, namun mereka sebenarnya lebih suka kepada penjajah daripada 
perkara-perkara lain. Buktinya; apa sahaja yang datang dari barat terus menarik 
perhatian mereka dan tiap-tiap yang lahir dari sana menyilau mata mereka. Apa-apa 
yang datang dari barat dianggapnya sebagai kebenaran, contoh bagi kemajuan 
hinggakan mereka meniru dalam semua perkara, sama ada besar atau kecil, betul atau 
salah. Yang berbezanya ialah orang barat mereka, mencipta dan meneroka dalam 
semua ilmu dan pekerjaan sedangkan mereka hanya meniru sahaja, tanpa mengkaji 
dan berfikir. Barat rosak secara tersedar tetapi mereka rosak secara buta tuli. Mereka 
kecewa di dunia dan akhirat. Itulah kekecewaan yang nyata. 

KEMUNDURAN UMAT DAN NEGARA ISLAM BERPUNCA DARI 
PEMERINTAHANNYA MENERAPKAN ATARAN YANG BUKAN ISLAM 


Setelah beberapa analisa yang saya bentangkan kepada saudara-saudara ini, bolehlah 
sekarang saudara-saudara mengkaji apa yang sedang berlaku di negara-negara Islam 
bagi mengenali tempat penyakit dan dapat merumuskan ubat baginya. 

Tidakkah saudara-saudara melihat kerajaan Islam di dunia ini semuanya telah 
dihinggapi dan diresapi oleh kelemahan, seolah-olah menjadi batang kayu yang 
kosong? Apakah sebabnya terjadi demikian? 

Sebab asasinya ialah kerana kerajaan-kerajaan ummat Islam menentang akidah, 
menentang kemahuan dan perasaan orang Islam. Umat Islam ingin kembali kepada 
Islam, kepada syariatnya yang utuh sedangkan kerajaan Islam menekan mereka supaya 
berpegang teguh dengan ekor-ekor barat dan bergabung di dalam bloknya. 


Di antara kesan pertentangan yang terus menerus ini menyebabkan hati umat Islam 
tidak sehaluan dengan kerajaan mereka. Telah jelas secara lahiriah dan apa yang dapat 
dilihat bahawa mana-mana negara tidak menjadi kuat, tidak mempunyai kekuasaan, 
ketinggian dan kemajuan apabila kerajaannya berada di satu pihak dan rakyatnya 
berada di pihak yang lain. Mereka pula tidak bersama-sama dalam usaha mencapai 
kemajuan kerana kerajaan tersebut tidak mempunyai sifat yang dipercayai. Rakyat jelata 
pula tidaklah bangkit dengan hati yang bersemangat dan dan keazaman yang 
bersungguh-sungguh. Dan apabila telah terjadi begitu, sedang pertarungan telah 
berlaku di antara kerajaan dengan rakyat atau di antara tangan dengan hati, kiranya 
betul berlaku begini, maka mustahil kerajaan dapat mengharung langkah ke depan dan 
akan memajukan negara walaupun sedikit, kerana segala usaha dan tenaga yang 
dicurahkan disebabkan pertarungan dari dalam ini akan lenyap ditiup angin dan 
menjadi debu yang bertaburan. 


Dari suasana yang menyedihkan ini, sebagaimana yang saya jelaskan kepada saudara- 
saudara tadi, maka negara-negara ummat Islam masih ditimpa oleh bencana 
kediktatoran. 


PEMERINTAH UMAT ISLAM MENIPU DAN MENINDAS ATAS NAMA 
DEMOKRASI 

Golongan yang berhaluan barat yang dipemiagakan oleh penjajah sebagai pengganti 
mereka di dalam negeri ummat Islam mengetahui dengan yakin bahawa sistem 
pemerintahan yang dijalankan dengan cara pilihanraya yang bersih, tampuk 
pemerintahan tidak akan kekal ditangan mereka. Lambat laun ianya akan berpindah, 
sama ada cepat atau lambat kepada umat yang menuntut supaya mendirikan sistem 
pemerintahan di atas dasar akidah, ajaran, aliran fikiran dan nilai-nilai Islam yang 
mereka warisi. 

Memandang kepada keadaan demikian maka golongan sekular ini tidak akan 
membenarkan nilai-nilai keadilan dizahirkan dan mereka tidak membiarkan supaya 
nilai-nilai berjalan dengan baik. Malah penjajah akan segera menempatkan 
pemerintahan secara diktator sebagai ganti sistem demokrasi. Dalam hal itu pun mereka 
menamakan diktator tersebut dengan nama demokrasi demi untuk menipu manusia 
dan menonjol diri mereka sebagai pendokong sistem demokrasi, sedangkan mereka 
pada hakikatnya tak lain tak bukan ialah penipu. 


MEMBANYAKKAN NEGARA-NEGARA ISLAM YANG DIPERINTAH OLEH 
TENTERA YANG TIDAK MENGERTI ISLAM 


Pada mulanya, kediktatoran ini dijalankan oleh pemimpin politik yang berhaluan barat 
sahaja kemudian segalanya akan berkembang seperti biasa dan akan berjalan mengikut 
saluran yang semestinya. Hakikat ini telah disedari oleh kumpulan tentera didalam 
negara Islam. Mereka berpendapat bahawa sistem diktator tidak akan terbangun kalau 
tidak dipikul oleh golongan tentera. Taktik ini tidak akan sempurna tanpa senjata. 
Kesedaran ini timbul dari kalangan pemimpin tentera yang keluar dari kem dan 
menuju ke gelanggang politik. Mereka mulai mengadakan pakatan sulit dalam usaha 
mengubah sistem pemerintahan dan mula menguatkuasakan sistem dictator askar ke 
atas rakyat jelata sebagai ganti diktator politik. Sesudah itu mereka pun menyingkir 
pemimpin politik daripada pemerintahan dan mengurung mereka dalam penjara atau 
melakukan tahanan rumah. 


Beginilah kita lihat tentera-tentera dalam negara ummat Islam hari ini. Mereka telah 
menjadi bencana kepada rakyat Islam. Tugas mempertahankan tanahair dan berjuang 
menentang musuh sudah tidak diendahkan lagi. Mereka disibukkan dengan kerja-kerja 
ingin menguasai politik negeri sendiri dengan cara kekerasan. Untuk tujuan ini mereka 
menggunakan kekuatan senjata ysng diserahkan oleh rakyat yang lemah itu untuk 
mempertahankan dan menjaga keamanannya. Dan sekarang sampailah saat di mana 
negara-negara Islam telah ditimpa masalah yang besar dan masalah yang rumit yang 
tidak dapat di selesaikan melalui parlimen atau dewan perwakilan rakyat dan tidak 
pula dapat diselesaikan dengan pilihanraya umum atau dengan cara memorandum. Ia 
hanya boleh diselesaikan dalam kem-kem tentera, dengan kereta kebal , pistol dan 
mesingun. 


Kalau keadaan ini menghairankan saudara-saudara maka saudara-saudara akan lebih 
hairan dengan tentera yang selalu berselisih faham sesama mereka dalam menentukan 
pemimpin mereka. Tiap-tiap seorang jeneral mengambil kesempatan menjalankan 
kediktatorannya dan mempertahankan kerusi pemerintahannya sesudah 
menghancurkan yang lain. Di antara perkara yang membuat suka dan duka iaitu 
apabila salah seorang dari jeneral itu menguasai negeri, ianya dianggap sebagai harapan 
rakyat, penyelamatnya, pelopor yang unggul dan hero, hingga apabila ia berdepan 
dengan akibat perbuatannya sendiri ia akan berbalik menjadi sebesar-besar pengkhianat 

dan seketat-ketat musuh terhadap rakyat. Manakala rakyat pula tak ubah seperti anak 
patung di tangan kanak-kanak kecil, tidak dapat mencampuri urusan negara, walaupun 
urusan yang paling kecil sekalipun. 

DUA HAKIKAT PENTING DI GELANGGANG POLITIK YANG MESTI 
DIKETAHUI OLEH PETUANG ISLAM 

Saudara-saudara yang mulia ! 

Dalam kegelapan yang menghitam ini, di sana masih terdapat harapan yang cerah, 
berkilapan cahayanya, dalam dua hakikat ini : 

PERTAMA: Sesungguhnya Allah telah menurunkan bala ke atas penduduk yang 

atheis, yang berterusan dalam kefasikan. Allah telah menurunkan bala kepada penyeru 
yang menghalalkan segala-galanya. Allah telah memecahkan mereka menjadi berpuak- 
puak, sebahagian dari mereka menggunakan kekuatan dalam usaha menghancurkan 
sebahagian yang lain. Inilah di antara kelebihan-kelebihan Allah yang dikurniakan 
kepada hamba-hambanya. 

Firman Allah : 


Maksudnya : "..dan andainya Allah tidak mempertahankan setengah mereka dengan setengah 
yang lain nescaya rosoklah bumi.. . " (Al-Baqarah : 251) 

Kerana kalau mereka memanah umat Islam dengan busur yang satu nescaya jadilah 
bagi umat Islam satu penyakit teruk yang tidak boleh diubati lagi, tetapi mereka jadikan 
syaitan sebagai penolong mereka. 

Firman Allah : 


Maksudnya : "..dan sesungguhnya tipu helah syaitan itu adalah lemah.." ( Al-Nisa' :76 ) 

KEDUA : Jiwa penganut Islam tidak kurang semangat mereka terhadap Islam dan 
kemuliaan. Apa sahaja usaha dan perbuatan meruntuh dan menghancur yang 
dilakukan oleh pemimpin dan penyeru sekular tidak melemahkan mereka. 

Di sana ada beberapa bukti yang menunjukkan bahawa apabila ada satu jemaah yang 
cergas, cukup lengkap dengan syarat keahliannya untuk menjalankan peranan 
kepimpinan dan pentadbiran, jemaah yang tegak di atas keimanan yang kuat dengan 
berpegang teguh kepada Islam, yang bangun di atas akidah yang kuat dengan dasar 
Islam dan keazaman yang benar untuk mengorbankan segala2 pada jalan ini, sama ada 
perkara yang dikorbankan itu mahal atau murah maka tidak syak lagi bahawa pada 
akhir nanti dokongan umat akan kembali kepada mereka. Allah akan memberi 



lijauia ,jL£ 


Abui A'la Al-Maududi 


14 


Tanggungjawab Pemuda Islam Hari Ini_ 


kemenangan kepada mereka di dalam pertempuran yang menentukan di antara yang 
haq dengan yang batil. Merekalah yang akan bertanggungjawab membersihkan umat 
Islam dari segala bentuk najis fahaman atheis tidak bertuhan, amalan fasik dan jahat. 
Kemuliaan, kebahagiaan dan kemakmuran akan kembali seperti di abad sebelumnya. 

Firman Allah: 

Ailt £ JJ I jluJJJ Vj 

^jaJ| V) £ JJ °(j* V 4jI 

Maksudnya : Dan janganlah kamu berputus asa dari rahmat Allah ( kerana ) tidak berputus asa 
dari rahmat Allah kecuali golongan yang kufur. ( Surah Yusuf: Ayat 87 ) 


DI ANTARA KEWATIPAN PEMUDA ISLAM 


Untuk mengakhiri ucapan saya ini, penting juga bagi saya membuat kesimpulan kepada 
pemuda-pemuda yang beriman terutama para bijak pandai yang mempelajari ilmu 
moden tentang beberapa perkara yang harus mereka titik beratkan untuk bangun 
bekerja dengan sungguh-sungguh dalam situasi yang berlaku sekarang : 


Pertama kali saya harus memperkenalkan hakikat Islam dengan secara 
terperinci, agar anda semua benar-benar menjadi muslim, baik dari segi ilmu 
pengetahuan mahupun dari segi fikiran. Juga agar anda benar-benar menjadi 
muslim dari segi hati dan perasaan, supaya anda mendapat sebesar-besar 
habuan daripada kemampuan yang cukup lengkap dan berada di dalam 
kelengkapan yang pasti untuk melaksanakan kerja kemasyarakatan di zaman 
sekarang yang sesuai dengan perundangan dan ajaran Islam.. 


2. Anda semua mesti segera memperbetulkan budipekerti yang telah 
menyeleweng, memperbaiki adat yang telah rosak sehingga anda dapat 
memperlihatkan perkara secara praktikal bagi Islam seperti mana datuk 
nenek kita telah memperlihatkannya pada masa lampau. Hendaklah anda 
semua mengetahui bahawa percanggahan antara perkataan dengan amalan 
itu akan menuumbuhkan bibit-bibit nifaq dalam jiwa. Ia akan 
menghilangkan kepercayaan. Sesungguhnya kejayaan akan bergantung 
kepada kejujuran dan niat anda, benar di dalam keazaman dan keselarasan 
di antara amalan anda dengan perkataan anda. Sesungguhnya seseorang 
yang berkata apa yang ia tidak lakukan akan mendatangkan kemudaratan 
besar terhadap dakwahnya. 

Firman Allah : 


* q j1*Aj V La (jjljAj I jial jjjll 

Maksudnya : Wahai orang-orang yang beriman ! Mengapa kamu berkata barang 
yang kamu tidak buat. Besarlah kemurkaan di sisi Allah bahawa kamu berkata 
barang yang kamu tidak buat. ( Surah Al-Sof : 2-3 ) 


3. Janganlah anda merasa sayang untuk mencurahkan segala apa yang anda 
mampu melalui fikiran dan tenaga bekerja yang Allah kumiakan kepada 
anda untuk berdakwah. Samada dengan tulisan atau dengan ucapan. 

Hendaklah anda mengkaji asas-asas tamaddun barat dan mengkritik serta 
membezakan di antara asas yang silap dengan yang betul. Anda perlu dapat 
membebaskan fikiran dan jiwa orang Islam dari meniru orang-orang barat. 

Anda hendaklah mampu menghancurkan berhala-berhala dan teori-teori 
barat kerana teori ini telah banyak menipu segolongan orang-orang Islam 
sejak zaman berzaman. 

Ini hanyalah satu sudut, manakala sudut yang lain pula hendaklah anda 
bertugas menyusun dan membentangkan undang-undang Islam yang 
bersangkutan dengan kehidupan manusia dengan cara-cara yang paling 
munasabah dan mudah dalam mempraktikan supaya dapat menarik dan 
meyakinkan generasi baru bahawa undang-undang Islam itu adalah betul 
dan baik. 

Anda hendaklah mampu meyakinkan mereka bahawa jika mereka 
mengamalkan sistem Islam mereka bukan sahaja akan maju ke depan, malah 
mereka akan mendahului bangsa lain dalam semua cabang kehidupan. 
Sesungguhnya makin luas daerah kegiatan kerja anda dan makin betul 
dengan manhaj Islam maka makin bertambah banyaklah bilangan 
pendakwah, bilangan pendokongnya dan bilangan orang yang berpengaruh 
dengannya di dalam tiap perjuangan hidup. Dan tugas anda ini hendaklah 
diteruskan untuk jangka masa yang panjang hingga tiba suatu hari, di mana 
akan lahir kumpulan manusia yang ramai, yang beriman dengan tugas 
dakwah dan bergabung di bawah panji dakwah Islamiyyah. Kumpulan ini 
sangat kita perlukan untuk mengikat bangunan negara di atas tiang-tiang 
seri yang berlandaskan Islam. 

Termasuk di dalam perkara sia-sia sekiranya kita mengira bahawa 
perubahan Islam secara lengkap dan sempurna boleh wujud dengan tidak 
didahuluinya oleh persiapan yang cukup. Jika di takdirkan perkara itu 
berhasil juga dengan tiada persiapan yang cukup lengkap maka perkara itu 
tidak akan tahan lama dan terasnya tidak akan bertapak kukuh di bumi. 

4. Hendaklah anda gabungkan tiap-tiap orang yang berminat dengan dakwah 
Islamiyah kepada usrah dan kumpulan anda. Hendaklah anda menyusun 
orang-orang yang ada di kalangan mereka dalam satu jemaah yang kuat, 
yang mempunyai disiplin yang kukuh dan mempunyai perlembagaan yang 
utuh hingga kelemahan dan kelonglaian tidak boleh menyelit dicelah-celah 
barisan anda. 

Sesungguhnya semata-mata membentuk jemaah di kalangan manusia yang 
telah bersetuju dengan dasar tertentu tanpa ada penyusunan yang licin, 
kukuh dan segala gerak kerjanya di tolak oleh perasaan taat dan patuh, maka 
itu adalah pekerjaan yang cacat tidak akan membuahkan natijah. Ini telah 
dibuktikan oleh pengalaman dan pengajaran yang telah lepas. Orang yang 
berpengalaman sahaja dapat menjelaskan kepada anda. 


Begitu juga anda mesti bekerja keras menyebar dakwah di kalangan orang- 
orang awam hingga anda boleh menyingkap kabus kejahilan mereka. Anda 
jadikanlah mereka itu terang benderang mengenai agama mereka, sehingga 
mereka dapat membezakan di antara yang buruk dari yang baik. 

Demikian juga anda mesti bekerja keras memperbaiki budi pekerti mereka, 
meninggikan taraf pemikiran dan fahaman mereka terhadap Islam supaya 
mereka dapat berdiri tegak dan teguh dalam menghadapi serangan ideologi, 
seruan kepada maksiat dan kefasikan yang sedang bermaharaja lela di 
negeri-negari Islam, dengan dibantu dan dokongan dari kerajaan yang telah 
rosak. 

Ini adalah penting kerana : 

-Bumi yang rakyatnya telah mempertuhankan syahwat dan kelazatan hidup 
tidak boleh menjadi bumi yang baik untuk dibangunkan negara Islam, 

-Bila lahirnya sikap pura-pura dan merebaknya kejahatan yang menyeluruh 
di kalangan umum manusia, mustahillah untuk dibangunkan dasar dan 
undang-undang Islam di kalangan para pendusta, pengkhianat dan orang- 
orang fasik. Sejauh mana mereka boleh hidup dengan dasar dan sistem kafir maka 
sejauh itulah mereka tidak boleh hidup dengan dasar dan sistem Islam. 

6. Jangan anda cuba membangun dasar-dasar Islam di atas asas yang 
tidak sihat, di atas tiang seri yang lemah dan di atas tunjang yang bergoyang. 
Anda mesti bersabar dahulu di dalam masalah ini, kerana matlamat yang 
mahu kita capai itu ialah matlamat yang besar, yang bertujuan membaiki 
nilai-nilai kemanusiaan, memberikan fahaman kepada manusia dan 
mengembalikan mereka ke kandang Islam sesudah mereka berada di dalam 
kemurtadan sejak beberapa lama. Kerja-kerja yang baik seperti ini 
memerlukan keteguhan dan kesabaran dan pemikiran yang matang. 

Anda pasti menghayung langkah kedepan dan tiap langkah mesti 
berwaspada, bijaksana dan berhati-hati. Dan jangan anda terlalu cepat 
menghayung langkah baru sebelum anda mengulangi hasil langkahan anda 
dahulu serta menganalisa natijahnya : Adakah langkahan itu berjalan di atas 
jalan yang telah digariskan, adakah ia memberi natijah yang diharapkan. Antara 
hakikat yang mesti diterima ialah gopoh gapah itu adalah suatu perkara 
yang tidak selamat akibatnya. 

Contohnya - kita menyertai di dalam suatu kementerian yang tidak betul dan 
tidak beriman dengan dengan dasar-dasar kita - Harapan kita menyertai di 
dalam kementerian itu akan memberi suatu langkah yang boleh mendekati 

kepada tujuan-tujuan kita. Tetapi itu adalah perkara yang salah kerana 
pengalaman lalu membuktikan bahawa usaha yang seumpama ini tidak akan 
membuahkan natijah yang baik, kerana orang yang memegang teraju 
pemerintahan, merekalah yang menetapkan polisi pemerintahan dalam dan 
luar negerinya dan menyelenggarakan polisi pemerintahan itu berdasarkan 
kepentingan dan nafsu mereka. Penyertaan kita bersama mereka dengan 
membawa tujuan yang baik, bersih dan mulia terpaksa berganding bahu 
dengan mereka dan terpaksa menyesuaikan dengan perjalanan mereka. Ini 
memberi erti bahawa pada akhirnya kita akan jadi trompet dan alat mainan 
di tangan mereka, yang boleh mereka lakukan terhadap kita mengikut 
sesuka hati mereka. 


NASIHAT PENTING 

Saudara-saudara yang mulia ! 

Di akhir ceramah ini, ingin saya sampaikan nasihat kepada saudara-saudara, iaitu 
janganlah saudara-saudara menjalankan kerja secara gerakan persatuan sulit (tanpa 
ada penyebaran umum dakwah) dan janganlah saudara-saudara menggunakan cara 
kekerasan senjata untuk mengubah suasana yang berlaku. Uslub ini termasuk dalam 
ertikata gopoh gapah yang tidak akan meninggalkan kesan yang baik. 

Janganlah anda cuba-cuba untuk mencari jalan pendek, kerana uslub ini adalah 
lebih buruk akibatnya dan mendatangkan kemudaratan yang lebih besar daripada 
jalan yang lain. Sesungguhnya perubahan yang betul dan sihat yang telah dicapai di 
zaman dahulu, dan akan tercapai juga di zaman mendatang, ialah dengan kerja 
dakwah yang terus terang seterang matahari diwaktu tengah hari. 

Oleh itu, anda mesti menyebar dakwah anda dengan cara terus terang. Anda mesti 
bangun bekerja memperbaiki jiwa dan akal fikiran manusia dengan kegiatan yang 
seluas mungkin. 

Anda mesti menggunakan tenaga manusia untuk sampai kepada tujuan anda yang 
mulia itu dengan bersenjatakan akhlak yang menarik, nilai yang luhur, budi pekerti 
yang baik, nasihat yang bagus dan kebijaksanaan yang tinggi. Dan anda mesti 
menghadapi rintangan yang berbentuk ujian dan kesusahan sebagai pengadapan 
seorang pahlawan. Inilah jalan yang membolehkan kita melakukan perubahan 
secara radikal, yang kukuh asasnya, kuat umbinya dan besar pula faedahnya kepada 
umat yang lemah di hari ini. Riak gelombang semacam ini tidak dapat disekat oleh 
mana-mana kekuatan musuh. 

Saya berani bertegas bahawa umat Islam yang kemudian ini tidak menjadi baik 
melainkan dengan mengamalkan ajaran yang telah diamalkan oleh umat Islam yang 
terdahulu. Adapun jika anda bergopoh gapah melakukan perubahan dengan 
menggunakan cara kekerasan, kemudian anda berjaya sedikit sebanyak dalam 
perubahan itu, maka kejayaan itu tak ubah seperti angin yang masuk melalui pintu 
dan keluar melalui jendela. 

Nasihat ini saya sampaikan kepada setiap orang yang bekerja menyebar dakwah 
Islamiyyah, kerana ia adalah peringatan bagi orang yang mempunyai hati atau 
menggunakan pendengarannya sedang ia menyaksi. 

Saya memohon kepada Allah supaya ia memperbetulkan kesalahan kita, 
mengilhamkan hidayah, taufik dan menolong kita dalam usaha meninggikan 
kalimahnya pada jalan yang Ia redai. Sesungguhnya Allah adalah sebaik-baik 
penolong. 

Wasalamu 'alaikum warah matulllahiwabarakat 

